Μεριέμ Αμπουλουαφά

**Μεριέμ Αμπουλουαφά** (Αραβικά: مريم أبو الوفاء) είναι τραγουδίστρια, στιχουργός και αφηγήτρια από την Καζαμπλάνκα. Το πρώτο της σόλο άλμπουμ "Meryem" (2020) κυκλοφόρησε από τη δισκογραφική εταιρεία *[[:en:Animal 63|Animal 63]]* και έχει λάβει θετικές κριτικές από τη μουσική βιομηχανία. Τα σινγκλ της "Breath of Roma" και "Ya Qalbi" χρησιμοποιήθηκαν για ραδιοφωνικούς, τηλεοπτικούς και κινηματογραφικούς σκοπούς. Στις 25 Μαΐου 2025, κυκλοφόρησε το **Horses**, το πρώτο single από το επερχόμενο άλμπουμ της **Family**, μαζί με ένα μουσικό βίντεο σε σκηνοθεσία του **Theo Gottlieb** και παραγωγή από την **Birth**. Ολόκληρο το άλμπουμ, **FAMILY**, ακολούθησε στις 3 Δεκεμβρίου του ίδιου έτους από την **Zerhoun Records**. Στη νεότερη δουλειά της, η Meryem τιμά την οικογένεια ως το θεμελιώδες κοινωνικό κύτταρο, το κουκούλι από το οποίο αναπτυσσόμαστε και στο οποίο τελικά επιστρέφουμε.

## Πρώτα χρόνια
Η Μεριέμ Αμπουλουαφά , γεννημένη στις 3 Δεκεμβρίου 1988 στην Καζαμπλάνκα του Μαρόκου, είναι μια πολυδιάστατη καλλιτέχνης γνωστή για τη βαθιά σύνδεσή της με τη μουσική και τις εικαστικές τέχνες. Το μουσικό της ταξίδι ξεκίνησε με την πρώιμη έκθεση στις παραδοσιακές μελωδίες του Μαρόκου και στους ήχους των εμβληματικών ντίβων του Αραβικού κόσμου. Επηρεασμένη από το μουσικό γούστο του πατέρα της, ήρθε σε επαφή με κλασικά ροκ κομμάτια, όπως αυτά των Neil Young, Rolling Stones και Pink Floyd, καθώς και με μεγάλες φιγούρες της γαλλικής μουσικής, όπως η Edith Piaf, ο Jacques Brel και ο Georges Brassens. Η Μερυέμ ξεκίνησε τη μουσική της εκπαίδευση με θεωρία μουσικής και βιολί στο Μουσικό Ωδείο, ενώ συνέχισε την εκπαίδευσή της στο Ωδείο του Καζαμπλάνκα.

Το 2016 η Μεριέμ Αμπουλουαφά ανέβηκε στη σκηνή ενός TEDx συνεδρίου, παρουσιάζοντας τον εαυτό της ως καλλιτέχνη και περήφανη Μαροκινή. Θυμήθηκε με χαμόγελο τις παιδικές πεποιθήσεις που είχαν πλέον μεταμορφωθεί. Στη κρεβατοκάμαρά της στην Καζαμπλάνκα, με μόνο μια κιθάρα, έδωσε ζωή στις πρώτες της συνθέσεις γράφοντας ποίηση στα Αγγλικά, Γαλλικά και Αραβικά.

Αφού ολοκλήρωσε το σχολείο, η Μερυέμ εισήχθη στις Καλές Τέχνες στην Εcole Supérieure des Beaux-Arts της Καζαμπλάνκα και απέκτησε το δίπλωμά της ως σχεδιάστρια εσωτερικής αρχιτεκτονικής. Αργότερα, ανέλαβε διδασκαλία του εσωτερικού σχεδιασμού στην Ακαδημία Παραδοσιακών Τεχνών της Καζαμπλάνκα και στο Ευρω-Μεσογειακό Πανεπιστήμιο του Μαρόκου. Η Μερυέμ οραματίζεται να δημιουργήσει "μουσικά αντικείμενα" και να εξερευνήσει την πιθανότητα σχεδίασης καινοτόμων μουσικών οργάνων, επιδεικνύοντας την διεπιστημονική της προσέγγιση στις τέχνες.

## Καριέρα
Η Μερυέμ ξεκίνησε να αποκτά όνομα στον κόσμο της μουσικής tο 2017, όταν εμφανίστηκε στο φεστιβάλ MadJazz στο Μαρακές και στο φεστιβάλ Jazzablanca στην Καζαμπλάνκα, και έκανε μία από τις πρώτες της συνεργασίες με τον Moulay Driss Alaoui Mdaghri, έναν μεγάλο θαυμαστή της αραβικής και ανδαλουσιανής ποίησης, ο οποίος της άνοιξε την πόρτα για την Ιταλία, και αργότερα για τον Francesco Santalucia. Μαζί, δημιούργησαν μία διασκευή του παραδοσιακού αλγερινού τραγουδιού "Ya Qalbi", το οποίο αργότερα έγινε ένα από τα πιο γνωστά της τραγούδια. Η καλλιτέχνης συνέχισε με περιοδεία στην Ινδονησία και την Ιταλία.

Το μουσικό της ταξίδι πήρε μια αναπάντεχη τροπή όταν το "Ya Qalbi" τράβηξε την προσοχή του Emmanuel Barron, του επικεφαλής της γαλλικής δισκογραφικής εταιρείας Animal63 (γνωστής για καλλιτέχνες όπως οι The Blaze και Myth Sizer). Αυτή η συνάντηση σηματοδότησε την έναρξη ενός νέου κεφαλαίου στην καριέρα της Μερυέμ, επιβεβαιώνοντας τη θέση της στη διεθνή μουσική σκηνή.Όπως έγραψε χαρακτηριστικά: "… Επέστρεψα στο Παρίσι δύο μέρες αργότερα μετά τη συνάντηση με μια εκπληκτική καλλιτέχνη, μια σπάνια γυναίκα, μια καλλιτέχνη που ζει σε μια χώρα όπου το να είσαι καλλιτέχνης δεν είναι μια απλή επιλογή. Αλλά πάνω από όλα, συνάντησα μια «φωνή», αλλά όχι μόνο με την τεχνική και φωνητική έννοια της λέξης. Τη φωνή μιας σύγχρονης Μαροκινής γυναίκας, μουσικού, πιστής και ποιήτριας ...".

Ο καρπός αυτής της συνάντησης ήταν το άλμπουμ “Meryem”, το πρώτο άλμπουμ της Μερυέμ Αμπούλουαφα. Κυκλοφόρησε στα τέλη Μαΐου στην Ευρώπη και το Μαρόκο από την γαλλική δισκογραφική εταιρεία Animal 63, και λανσαρίστηκε με το όνειρικο βίντεοκλιπ “Deeply”. Τα 11 τραγούδια του άλμπουμ είναι γραμμένα σε Αγγλικά και Αραβικά. Πριν την κυκλοφορία του άλμπουμ, ο Emmanuel Barron πρότεινε να επανηχογραφήσει ορισμένα κομμάτια με νέους συνεργάτες. Δύο ονόματα εργάστηκαν για την παραγωγή ή την αναπαραγωγή των κομματιών της: ο Jean-Baptiste de Laubier alias Para One και ο Maxime Daoud, μουσικός, συνθέτης και παραγωγός με ήχους ήπιας μελαγχολίας κάτω από το όνομα Ojard. Μετά την κυκλοφορία του άλμπουμ της, η Μερυέμ ξεκίνησε περιοδεία με ζωντανές συναυλίες και εμφανίσεις σε τηλεόραση και ραδιόφωνο.

## Δισκογραφία

### Άλμπουμ Στούντιο

### Σινγκλ & EP

### ''Άλλες Συνεργασίες & Ρεμίξ''

## Χρήση στη Μέσα Μαζικής Ενημέρωσης
 2025 - Deeply - La Peur au ventre S7 | E7 | Apple TV
 2025 - Breath of Roma - Ginny and Georgia S3 | E10 | Netflix 
 2025 - Welcome Back to Me - Ginny and Georgia S3 | E10 | Netflix 
 2025 - Breath of Roma - Bref2  S2 | E6 | Closing title | Disney Plus
 2024 - The Call of Water - Ministry of Equipment and Water
 *2023 - [[:fr:Le_Paradis_(film,_2023)|Le Paradis]] - Lost Boys* (Film)
 2023 - Ya Qalbi - Holy Family (aka Sagrada familia) S1 | E2 | Netflix
 2022 - Deeply - Skam France S7 | E7 | France TV
 2021 - Je me promets - AlRawabi School for Girls  S1 | E4 | Netflix
 2021 - Mawadda - (Film by Hicham Lasri)

## Ηχοληψία Φωνής
 2024 - The Call of Water - Ministry of Equipment and Water
 2023 - Forever Marrakech - L’Office National Marocain du Tourisme
 2023 - Fez, di Meryem Aboulouafa - RSI La 1 
 2023 - Do you remember? - Burning Man by Sodalime Burning Man
 2022 - Waking dreams  by Mayan Warrior Burning Man
 2015 - AMF2015 | Official Trailer (Amsterdam Music Festival)
 2014 - Watchtower of Turkey by Meryem Aboulouafa.

## Παραπομπές